Antall personer med irsk som morsmål fortsetter å minske: mange utvandrer fra gaeltachtaí til større byer. I flere gaeltachtaí er innvandring fra ikke-irsktalende deler av landet et stort problem, særskilt i Connemara som ligger på vestkanten av den voksende storbyen Galway. Samtidig er det stadig flere som får irskkompetanse på skolen. Det finnes også irske aviser, en TV- og en radiokanal.